KOVÁCS F. : VÁLTOZÁSOK ÓBBCSE FLÓRÁJÁBAN 69 



tóriát, stb termő : Csókity-, Zsótér-, Báró Jóvits-, Dungyerszky-, 

 Kapás- és Horváth Lukács-féle óárkok ? Bizony-bizony ezeket is 

 nagyrészt elszántogatták a szomszédos birtokosok. 



És hol vannak a kövér Orobanchékat. Alliuniokat Myagrumo- 

 kat, Androsacékat, Senecio vernalist stb szülő ugarföldek ? Az ugar- 

 rendszert nálunk manapság jóformán már csak a híréből ismerik. 



De lassan-lassan eltünedeztek határunkból a tüskeboronát 

 adó és ezelőtt csaknem minden szálláson divatos kökényesek 

 is, amelyek szintén igen alkalmas termőhelyei voltak nem egy 

 érdekes, határunktól búcsút vett növénynek. 



Bezzeg vajmi szembeszökő változás állott be tehát nálunk 

 is az egész határban rövid néhány évtized alatt is, ahol az 

 iparkodó gazdák mindent, de mindent felszántanának, szint' egé- 

 szen a templom küszöbéig. Változás itt is, változás ott is, mégis 

 a legnagyobbat a tiszai ármentesítés idézte elő határunkban, 

 mert a mióta a rakoncátlan Tiszát szabályozták és hatalmas 

 gátak közé, mintegy kényszerzubbonyba szorították, azóta nem 

 búvik a réteken a temérdek vízi szárnyas a nádasok rengetegeibe 

 s nem ácsorog a kandi szürkegém órahosszat a feneketlen lápok 

 szélén. Más, messze vidékre költözött innen : a daru, a kócsag, 

 a kárókatona, a bodor gödény és a nádiverebek éktelen riká- 

 csolását és a bukfencező bíbicek „búvik" kiáltozását, a réteken 

 is a dalos pacsirták andalító trillái váltották fel és az egykor fene- 

 ketlen lápok helyén is ma már a szorgalmas földmivelők gólya- 

 fészkes kéményei mererleznek az ég felé. 



Midőn herbáriumom növényeit nézegetem, bizony nem egyet 

 találok közöttük, mint az egykori óbecsei dús flórának csupán 

 emlékeit. De van számos olyan növényünk is, amely valamikor 

 seregesen tenyészett flóránkban, most pedig már-már szintén 

 búcsút venni készül határunktól. 



A tetemes növény veszteségért azonban, ami flóránkat az 

 ármentesítés, közlegelőfelszántás, rétmüvelés, erdöirtás, stb. 

 folytán érte, hál' Istennek, némi kárpótlást nyújtott mégis a hatá- 

 runkban időközben épült és Szabadkára, Zomborba és Újvidékre, 

 vivő három vasúti vonal ; azon kívül a vasúti és tiszai gőzhajó- 

 állomásoknál 4 év előtt létesült remek két új angolpark ; továbbá 

 a városból kiágazó és legújabban kikövezett állami és törvény- 

 hatósági műutak a kavics és homok révén ide hurcolt új növé- 

 nyekkel és az ]894. III. t.-c. által Óbecse mellé helyezett Ferenc- 

 csatorna, a mely 12 kim hosszan szeli az óbecsei határt. Mind- 

 ezeken a helyeken sok elköltözött növényünk újra előkerült, 

 sőt ugyanitt és egyebütt is akárhány bevándorolt új plánta is 

 tenyészik határunkban. 



Ezen általános vázolás után rátérek Óbecse elköltözött és 

 bevándorolt növényeinek részletezésére, megjegyezvén, hogy a 

 kritikusabb vagy ritkább növényeket a M. N. Múz. uöv. osztá- 

 lyában is bemutattam. 



